b'\n_START_ARTICLE_\nMatija \xc5\xa0ink\n_START_SECTION_\n\xc5\xbdivljenje\n_START_PARAGRAPH_\nPo ljudski \xc5\xa1oli je obiskoval kranjsko gimnazijo do mature leta 1936, po kateri se je vpisal v \xc5\xa1tudij veterine v Zagrebu. Po enem letu je vstopil v ljubljansko bogoslovje. 4. julija 1943 ga je Gregorij Ro\xc5\xbeman posvetil v duhovnika. Po novi ma\xc5\xa1i je bil imenovan za kaplana na Fari pri Kostelu, vendar zaradi vojnih razmer svoje slu\xc5\xbebe ni mogel dobro opravljati. Oktobra 1944 je nastopil slu\xc5\xbebo kaplana v Grosupljem, nekoliko zatem pa za vojnega kurata pri domobrancih. Maja 1945 se je z domobranci umaknil na Koro\xc5\xa1ko, iz Vetrinja je bil nato vrnjen do \xc5\xa0kofovih zavodov, ki so postali koncentracijsko tabori\xc5\xa1\xc4\x8de. Od tam so se za njim izgubile sledi.'